SOPIMUS Euroopan yhteisön ja Norjan kuningaskunnan kirjeenvaihtona tehty sopimus Euroopan talousyhteisön ja Norjan kuningaskunnan välisen sopimuksen pöytäkirjasta N:o 2

A. Yhteisön kirje

Brysselissä 20 päivänä joulukuuta 1996

Arvoisa Herra

Vahvistan Euroopan yhteisön hyväksyvän liitteenä olevat "yhteisesti hyväksytyn neuvottelupöytäkirjan" Euroopan talousyhteisön ja Norjan kuningaskunnan välisen sopimuksen pöytäkirjan N:o 2 muuttamisesta.

Olisin kiitollinen, jos voisitte vahvistaa, että Norjan kuningaskunnan hallitus on yhtä mieltä tämän kirjeen sisällöstä.

Vastaanottakaa, Arvoisa Herra, korkeimman kunnioitukseni vakuutus.

Euroopan unionin puolesta

>VIITTAUS FILMIIN>

B. Norjan kirje

Brysselissä, 20 päivänä joulukuuta 1996,

Arvoisa Herra

Minulla on kunnia ilmoittaa tänään vastaanottaneeni seuraavansisältöisen kirjeenne:

Vahvistan Euroopan yhteisön hyväksyvän liitteenä olevat "yhteisesti hyväksytyn neuvottelupöytäkirjan" Euroopan talousyhteisön ja Norjan kuningaskunnan välisen sopimuksen pöytäkirjan N:o 2 muuttamisesta.

Minulla on kunnia vahvistaa hallitukseni olevan yhtä mieltä kirjeenne sisällöstä ja muutosten ehdotetusta voimaantulopäivästä.

Vastaanottakaa, Arvoisa Herra, korkeimman kunnioitukseni vakuutus.

Norjan kuningaskunnan hallituksen puolesta

>VIITTAUS FILMIIN>

YHTEISESTI HYVÄKSYTTY NEUVOTTELUPÖYTÄKIRJA

I. Johdanto

1. Komission ja Norjan virkamiesten useissa kokouksissa on sovittu, että esitetään tiettyjä mukautuksia yhteisön ja Norjan soveltamiin, vuoden 1973 vapaakauppasopimuksen pöytäkirjan n:o 2 soveltamisalaan kuuluvien jalostettujen maataloustuotteiden tuontijärjestelyihin. Näitä mukautuksia sovellettaisiin 1 päivästä syyskuuta 1996.

2. Edellä 1 kohdassa tarkoitetut mukautukset johtuvat molemminpuolisesta sopimuksesta, jonka mukaan yhteisön ja Norjan kahdenvälisessä kaupassa sovellettavia tulleja on mukautettava, koska kumpikin sopimuspuoli on pannut GATTin määräykset täytäntöön. Tämän vuoksi ja V osassa vahvistettujen lisäjärjestelyjen mukaisesti sopimuspuolet sopivat, että sovelletaan II osan 1 kohdassa ja III osassa vahvistettuja maatalousraaka-aineiden viitearvoja.

II. Norjan tuontijärjestely

1. Jalostettujen maataloustuotteiden tullien laskemiseen käytetään seuraavia maatalousraaka-aineiden viitearvoja (NOK/kg):

>TAULUKON PAIKKA>

2. Tässä neuvottelupöytäkirjassa mainituilla Norjan tariffikoodeilla viitataan vapaakauppasopimuksen pöytäkirjaa N:o 2 koskevassa 15 päivänä helmikuuta 1996 päivätyssä Norjan säännöllisessä ilmoituksessaan komissiolle ilmoittamiin koodeihin. Norjan tariffinimikkeistöön mahdollisesti myöhemmin tehtävät muutokset eivät rajoita tämän pöytäkirjan määräysten soveltamista.

3. Vähimmäistason määrä, jota pienempään määrään jauhoja, tärkkelystä ja/tai glukoosia tullia ei sovelleta, on 5 %.

4. Otetaan käyttöön uusi pitoisuusväli, jossa vähintään 5 kg, mutta vähemmän kuin 15 kg tärkkelystä ja/tai glukoosia käytetään 100 kg:aan jalostettua maataloustuotetta, minkä osalta sovelletaan 12,5 kg:n määrää tärkkelystä tai glukoosia perustana tullin laskemiselle. Pitoisuusvälille, jossa käytetään vähintään 15 kg, mutta vähemmän kuin 25 kg tärkkelystä ja/tai glukoosia, tulli lasketaan 22,5 kg:n perusteella.

5. Vähimmäistason määrä, jota pienempään määrään muita raaka-aineita (lihaa, juustoa, munia ja marjoja (jäädytettyjä vadelmia, jäädytettyjä mustaherukoita ja jäädytettyjä mansikoita) tullia ei sovelleta, on 3 %. Tullia laskettaessa tuoreet marjat rinnastettaisiin jäädytettyihin marjoihin samanarvoisessa suhteessa.

6. Liitteessä A (1 ja 2 osassa) esitetään huomioon otettavat teoreettisten määrien ja hyväksyttyjen määrien erityisesti edellä 3-5 kohdan perusteella tarkistetut pitoisuusvälit.

7. Norjan koodin 1806.1000 (kaakaojauhe, lisättyä sokeria tai muuta makeutusainetta sisältävä) tavaroihin sovelletaan tullittomuutta.

8. Norjan koodeihin 1806.2012 pöytäkermajauheet, astiassa tai muussa tuotetta lähinnä olevassa pakkauksessa, jonka paino on suurempi kuin 2 kg), 1806.2090 [muut (ei kuitenkaan jäätelöjauheet ja pöytäkermajauheet) enemmän kuin 2kg:n painoisina levyinä, tankoina tai patukoina taikka nesteenä, tahnana, jauheena, rakeina tai niiden kaltaisessa muodossa, astiassa tai muussa tuotetta lähinnä olevassa pakkauksessa, jonka paino on suurempi kuin 2 kg], 1806.3100 (muut, levyinä, tankoina tai patukoina, täytetyt), 1806.3200 (muut, levyinä, tankoina tai patukoina, täyttämättömät), 1806.9010 (muu suklaa, myös sokerivalmisteet, kaakaota sisältävät (ei kuitenkaan enemmän kuin 2 kg:n painoisina levyinä, tankoina tai patukoina taikka nesteenä, tahnana, jauheena, rakeina tai niiden kaltaisessa muodossa, astiassa tai muussa tuotetta lähinnä olevassa pakkauksessa, jonka nettopaino on suurempi kuin 2 kg), 1806.9022 (pöytäkermajauheet) ja 1806.9090 (muut elintarvikevalmisteet) kuuluvien tavaroiden tullin maatalouden maksuosa määritetään niiden tosiasiallisesti sisältämien sellaisten raaka-aineiden perusteella, joihin sovelletaan maataloustullia.

9. Norjan koodiin 1901.1010 (nimikkeiden 04.01-04.04 tuotteista tehdyt pikkulasten ruoaksi tarkoitetut valmisteet vähittäismyyntipakkauksissa) kuuluvien tavaroiden tullin teollisuuden maksuosa on nolla.

10. Norjan koodiin 1901.2010 (seokset kakkujen valmistukseen, paino vähintään 2 kg) kuuluvien tavaroiden tullin maatalouden maksuosa korjataan 2,34 NOK/kg suuruiseksi arvoksi vakioreseptin mukaisesti laskettuna (35 kg vehnäjauhoja, 5 kg perunatärkkelystä ja 3 kg kokomunajauhetta 100 kg:ssa tavaraa).

11. Norjan koodiin 1901.2099 [seokset kakkujen valmistukseen, pakkauksessa, jonka nettopaino on vähintään 2 kg (ei kuitenkaan taikinat)] kuuluvien tavaroiden, joiden ilmoitetaan olevan keliaakikoille tarkoitettuja gluteenittomia tuotteita, tullin maatalouden maksuosa on nolla.

12. Norjan koodiin 1904.1090 [viljasta tai viljatuotteista paisuttamalla tai paahtamalla tehdyt elintarvikevalmisteet (ei kuitenkaan maissihiutaleet)] kuuluvien tavaroiden tullin maatalouden maksuosa on 0,40 NOK/kg ja teollisuuden maksuosa on nolla.

13. Norjan koodiin 1905.2000 (maustekakut) kuuluvien tavaroiden tullin maatalouden maksuosa vahvistetaan 2,09 NOK/kg suuruiseksi kiinteäksi arvoksi, ja teollisuuden maksuosa on nolla.

14. Norjan koodiin 2004.1010 (hienosta tai karkeasta perunajauhosta tai -hiutaleista koostuvat elintarvikevalmisteet, joissa on vähintään 75 painoprosenttia perunaa, jäädytetyt), 2004.1020 [hienosta tai karkeasta perunajauhosta tai -hiutaleista koostuvat elintarvikevalmisteet (muut kuin vähintään 75 painoprosenttia perunaa sisältävät), jäädytetyt], 2005.2010 (hienosta tai karkeasta perunajauhosta tai -hiutaleista koostuvat elintarvikevalmisteet, joissa on vähintään 75 painoprosenttia perunaa, jäädyttämättömät) ja 2005.2020 [hienosta tai karkeasta perunajauhosta tai -hiutaleista koostuvat elintarvikevalmisteet (muut kuin vähintään 75 painoprosenttia perunaa sisältävät), jäädyttämättömät] kuuluvien tavaroiden tullin teollisuuden maksuosa on nolla.

15. Norjan koodiin 2103.2010 (tomaattiketsuppi) kuuluvat tavarat ovat tullittomia.

16. Norjan koodiin 2103.9090 [muut kastikkeet ja valmisteet niitä varten sekä maustamisvalmisteita olevat sekoitukset (ei kuitenkaan tomaattiketsuppi tai muu tomaattikastike, sinappijauho ja valmistettu sinappi, majoneesi ja rèmouladekastike tai nestemäinen mango-chutney)] kuuluvien tavaroiden tullin maatalouden maksuosa määritetään niiden tosiasiallisesti sisältämien sellaisten raaka-aineiden perusteella, joihin sovelletaan maataloustullia.

17. Norjan koodiin 2104.1010 (lihaliemi ilmatiiviissä astioissa) kuuluvien tavaroiden tullin maatalouden maksuosa säilytetään 3,14 NOK/kg suuruisena arvona vakioreseptin mukaisesti laskettuna (15 kg naudanlihaa 100 kg:ssa tavaraa).

18. Norjan koodiin 2105.0010 (jäätelö, mehujää ja niiden kaltaiset jäädytetyt valmisteet, kaakaota sisältävät) kuuluvien tavaroiden tullin maatalouden maksuosa on 4,12 NOK/kg vakioreseptin mukaisesti laskettuna (35 kg täysmaitoa 100 kg:ssa tavaraa). Teollisuuden maksuosa on 0,38 NOK/kg.

19. Norjan koodiin 2105.0020 (jäätelö, jossa on ravintorasvoja) kuuluvien tavaroiden tullin maatalouden maksuosa lasketaan vakioreseptin mukaisesti (35 kg täysmaitojauhetta ja 6 kg jäädytettyjä mansikoita 100 kg:ssa tavaraa). Teollisuuden maksuosa on 0,97 NOK/kg.

20. Norjan koodiin 2106.9020 (omena- ja mustaherukkamehuvalmisteet, jollaisia käytetään juomien valmistukseen) kuuluvien tavaroiden tullin maatalouden maksuosa on 9 % arvosta ja teollisuuden maksuosa on 5 % arvosta.

21. Norjan koodiin ex 2106.9030 (muut valmisteet juomien valmistukseen, muun muassa muiden mehujen tiivistetyt uutteet) kuuluvat tavarat ovat tullittomia.

22. Norjan koodiin 2106.9051 (kerman korvikkeet) (kuivina tuotteina) kuuluvien tavaroiden tullin maatalouden maksuosa on kiinteämääräinen 6,01 NOK/kg.

23. Norjan koodiin 2106.9052 (kerman korvikkeet) (nestemäisinä tuotteina) kuuluvien tavaroiden tullin maatalouden maksuosa on kiinteämääräinen 3,01 NOK/kg.

24. Norjan koodiin 2106.9060 (emulgoidut rasvat ja niiden kaltaiset tuotteet, joissa on enemmän kuin 15 painoprosenttia maitorasvaa) kuuluvien tavaroiden tullin maatalouden maksuosa on 2,63 NOK/kg vakioreseptin mukaisesti laskettuna (20 kg voita 100 kg:ssa tavaraa).

25. Norjan koodeihin 3501.1000 (kaseiini) ja 3501.9010 (kaseinaatit ja muut kaseiinijohdannaiset) kuuluvien tavaroiden vakioreseptin (300 kg rasvatonta maitojauhetta) perusteella sovellettavan tullin maatalouden maksuosa säilytetään keskimäärin vuoden 1994 helmikuun ja vuoden 1995 tammikuun välisenä ajanjaksona sovelletulla tasolla, joka on 33,75 NOK/kg.

26. Norjan koodeihin 3505.1001 (esteröity tai eetteröity dekstriini ja muu modifioitu tärkkelys) ja 3505.1009 [dekstriini ja muu modifioitu tärkkelys (muu kuin esteröity tai eetteröity)] on 8,0 NOK/kg, kun tavaraa käyttää asiasta vastaavan Norjan viranomaisen toimija.

III. Yhteisön tuontijärjestely

Seuraavia perusmääriä käytetään maatalouden maksuosien ja listätullien laskemisessa:

- Vilja (tavallinen vehnä, makaroni- eli durumvehnä, ruis, ohra ja maissi): 7,817 ecua/100 kg

- Esikuorittu pitkäjyväinen riisi: 36,33 ecua/100 kg

- Täysmaitojauhe: 162,837 ecua/100 kg

- Rasvaton maitojauhe: 118,800 ecua/100 kg

- Voi: 235,632 ecua/100 kg

- Sokeri: 46,522 ecua/100 kg

IV. Kiintiöiden uusiminen

1. Vuonna 1995 autonomisesti sovellettuja tariffikiintiöitä sovelletaan taannehtivasti 1 päivästä tammikuuta 1996.

2. Yhteisö avaa 1 päivänä syyskuuta 1996 koodiin 1806 kuuluvien suklaan ja muiden kaakaota sisältävien elintarvikevalmisteiden, lukuun ottamatta alanimikkeeseen 1806 10 (kaakaojauhe, lisättyä sokeria tai muuta makeutusainetta sisältävä) kuuluvia tavaroita, tuontiin sovellettavan 5 500 tonnin suuruisen vuotuisen kiintiön, johon sovelletaan kiinteämääräistä tullia, joka on 35,15 ecua/100 kg. Tämä järjestely ei estä Norjasta yhteisöön suuntautuvaa vientiä III osan 1 kohdassa tarkoitettujen määrien soveltamisesta johtuvilla tulleilla.

V. Ylimääräiset järjestelyt

Sopimuspuolet suostuvat ehdottamaan viranomaisilleen seuraavia toimia:

a) Tämän hyväksytyn neuvottelupöytäkirjan II osan 1 kohdassa tarkoitettujen marjojen matriisien, tosiasiallisten pitoisuuksien ja vakioreseptien mukaisesti sovellettavia viitearvoja tarkastellaan yhdessä vuosittain ennen 15 päivää kesäkuuta. Kyseisissä yhteisissä tarkasteluissa otetaan huomioon markkinahinnat, markkinoiden tilanne, Norjan tuotanto ja Norjaan tapahtuva tuonti. Viitehintoja ja niiden perusteella myös tulleja mukautetaan.

b) Norjan matriisien, tosiasiallisten pitoisuuksien ja vakioreseptien mukaisesti soveltamien ja yhteisön matriisien ja vakioreseptien mukaisesti soveltamien viljojen viitearvot mukautetaan, jos markkinahinnat, markkinoiden tilanne ja/tai kaupankäynnissä tapahtuneet huomattavat muutokset sitä edellyttävät. Tulleja mukautetaan tämän perusteella. Sopimuspuolet neuvottelevat keskenään ennen kyseisiä mukautuksia.

c) Norjan matriisien, tosiasiallisten pitoisuuksien ja vakioreseptien mukaisesti soveltamien ja yhteisön matriisien ja vakioreseptien mukaisesti soveltamien jalostamattomien meijerituotteiden viitearvot mukautetaan, jos markkinahinnat, markkinoiden tilanne ja/tai kaupankäynnissä tapahtuneet huomattavat muutokset sitä edellyttävät. Tulleja mukautetaan tämän perusteella. Sopimuspuolet neuvottelevat keskenään ennen kyseisiä mukautuksia.

d) Norjan matriisien, tosiasiallisten pitoisuuksien ja vakioreseptien mukaisesti soveltamien ja yhteisön matriisien ja vakioreseptien mukaisesti soveltamien tärkkelyksen ja glukoosin viitearvot mukautetaan, jos markkinahinnat, markkinoiden tilanne ja/tai kaupankäynnissä tapahtuneet huomattavat muutokset sitä edellyttävät. Tulleja mukautetaan tämän perusteella. Sopimuspuolet neuvottelevat keskenään ennen kyseisiä mukautuksia.

e) Jos IV osassa tarkoitettujen suklaan ja muiden kaakaota sisältävien elintarvikevalmisteiden kiintiön täytäntöönpanossa ilmenee vaikeuksia, toteutetaan asianmukaisia toimenpiteitä ottaen tarvittaessa huomioon Norjan edut. Sopimuspuolet neuvottelevat keskenään ennen kyseisten toimenpiteiden toteuttamista.

VI. Tulevaisuuden kaupan edellytykset

Sopimuspuolet sopivat parhaansa mukaan parantavansa kaupan edellytyksiä tulevaisuudessa ottaen huomioon asiaa koskevat perusteet, kuten kauppavirtojen kehityksen, jalostettujen maataloustuotteiden kaupassa sovellettavan kahdenvälisen etuuskohtelun sekä raaka-aineiden markkinoiden ja hintojen kehityksen. Tämän osalta sopimuspuolet sopivat pyrkivänsä parantamaan Euroopan talousalueesta tehdyn sopimuksen pöytäkirjan n:o 3 mukaista etuuskohtelua.

>TAULUKON PAIKKA>

>TAULUKON PAIKKA>